# Lo Sigolés

Lo Sigolés (Sigoulès en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània. Lo 1 de genièr de 2019 fusionèt emb Flaujac dins la comuna novèla del Sigolés e Flaujac e venguèt comuna delegada e capluèc.

## Toponimia
### Lo Sigolés

La prononciacion es [luʂigu’le]. Las fòrmas ancianas son Sigolès, sense data, Le Sigoullès en 1650, Le Sigoulès a la fin del sègle XIX; la mapa de Cassini, a la fin del sègle XVIII, pòrta emb la bona dubertura d'accent, Le Sigoulés. Lo Sigolés vendriá d'una varianta de l'occitan segal, segòl, sigòl, del latin secale, emb lo sufixe -és, del latin -ensem; lo sens seriá de « tèrra bona pel sigòl, paura »$^,$.

### Lestinhac (nom supausat)

Anciana parròquia situada a l'oèst-nòrd-oèst del Sigolés. Las fòrmas ancianas son Lestignac en 1395, Lestiniac en 1643, L'Estignac al sègle XVIII [mapa de Cassini]. Lestinhac vendriá d'un nom « galloroman » d'òme, *Lestineus (inatestat), sigut del sufixe -acum$^,$. Per Lestiac (Gironda), nom qui a coneissut la tombada de -n- intervocalica, Bénédicte Boyrie-Fénié dona Lestinus, atestat, a costat de derivats inatestats de Lastus (Dauzat) o de Lestus (Negre), totjorn emb lo sufixe -acum, çò qui laissa per Lestinhac d'autras possibilitats de noms latins (*Lestinius, inferit de Lestinus, *Lastinius, de Lastus).

### Pertús (nom supausat)

Luec situat al sud del Sigolés, qu'èra pas parròquia a la fin del sègle XVIII (mapa de Cassini). Lo nom es atestat Parochia de Percusio al sègle XIV (falsa latinizacion per *Pertusio ?). Lo sens de pertús es de « trauc, passatge », mas la mapa non permet gaire de n'en assegurar la versemblança topografica (luec situat sus un travèrs, a mièja penda).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| febrièr de 2013 | decembre de 2018 | Patrick Consoli | | cònsol delegat (2019-), cònsol de la comuna novèla (2019-mai de 2020) |
| 1985 | febrièr de 2013 (demission) | Jean-François Magnol | sense | cap d'agéncia |
| | [1985 | | | |
| Totas las donadas son pas encara conegudas. |||||

### Intercomunalitat

De 2003 al 1èr de genièr de 2017, Lo Sigolés èra capluèc de la comunautat de comuna dels tuquets del Sigolés (SIREN 242401255). Desempuèi es dins la Comunautat d'Aglomeracion Brageiraguesa.

## Demografia

modificar « persona »  v · d · m 
Evolucion demografica Populacion comunala actuala (2013): 908, totala: 1110 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 718 | 699 | 716 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 784 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 665 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 571 | | | | Cercar | 694 | 789 | 800 | 812 1 001 |
| 2009 | 2010 |
| 822 1 011 | 838 1 028 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 https://web.archive.org/web/20160811170226/http://communes-oc.cg24.fr/cantons/sigoules/SIGOULES.htm
* 1 2 3 4 5 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 397
* ↑ https://www.geoportail.gouv.fr/donnees/carte-de-cassini cercar a « 24240 Sigoulès »
* ↑ Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 192
* Portau de Perigòrd